Държавен вестник, бр. 67, 2009 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  67
структури. Регионалните центрове за развитие 
на здравеопазването ще действат като коорди­
натори на съответните мрежи.
2. Здравната мрежа на страните от ЮИЕ 
може да определи за регионален център за раз­
витие на здравеопазването или съществуваща 
институция, или специално създадена такава в 
страна членка, която осъществява дейности в 
подкрепа на програмата на Здравната мрежа 
в специфична техническа област, определена 
от министрите на здравеопазването. 
3. Регионалните центрове за развитие на 
здравеопазването ще търсят експертни съвети за 
цялостното си научно и техническо ръководство, 
както и за да предоставят директна подкрепа 
за програмите за регионално сътрудничество 
за развитие на здравеопазването.
4. Функциите на регионалните центрове за 
развитие на здравеопазването са описани в 
приложение № 2 към този документ.
5. Всеки регионален център за развитие на 
здравеопазването ще осъществява дейности 
съгласно годишния си план за работа, изготвен 
от центъра и одобрен от Здравната мрежа в 
съответствие с процедурите на мрежата, отчи­
тайки нуждите на членовете от ЮИЕ и пре­
поръките на международните партньори, както 
и дейностите, осъществявани на национално и 
регионално ниво. 
6. Критериите, които ще се прилагат при 
създаването/определянето на регионалните 
центрове за развитие на здравеопазването, са 
описани подробно в приложение № 3 към този 
документ. 
7. Здравната мрежа на страните от ЮИЕ 
е отговорна за създаването/определянето на 
регионалните центрове за развитие на здраве­
опазването в региона на ЮИЕ. Инициативата 
за предложения може да идва само от страни­
те – членки от ЮИЕ. Предложенията за създа­
ване/определяне на регионалните центрове се 
разглеждат от Здравната мрежа в съответствие 
с критериите, изложени в приложение № 3 към 
този документ. Като първа стъпка в процеса на 
определяне на центрове страните – членки на 
Здравната мрежа, чрез консултации в рамките 
на мрежата ще разработват проект на план за 
работа, съдържащ резултатите и дейностите в 
една от одобрените от Здравната мрежа техни­
чески области на дейност, в която регионалният 
център за развитие на здравеопазването ще 
има възможност и готовност да сътрудничи. 
Здравната мрежа ще одобрява създаването/
определянето на даден регионален център на 
своите регионални срещи, при условие че са из­
пълнени критериите, залегнали в този документ, 
и ще информира страната членка, представила 
предложението, за взетото решение.
8. Регионалният център за развитие на 
здравеопазването е отговорен за наблюдението 
и оценката на своята работа в съответствие с 
разработените показатели. Дейностите ще бъдат 
наблюдавани през целия процес на тяхното 
изпълнение. На всеки 6 месеца регионални­
ят център за развитие на здравеопазването 
ще предоставя на Здравната мрежа редовни 
доклади относно напредъка по програмите и 
финансирането.
9. Прегледите и оценките ще бъдат разра­
ботвани/приспособявани за всяка програма 
с цел събиране на информация за процеса и 
резултата от дейностите/програмите, т.е. оце­
няване до каква степен целите на програмата 
са постигнати, и изготвяне на предложения 
за по-нататъшното развитие на програмата 
в нейните последващи етапи. Регионалният 
център за развитие на здравеопазването ще 
отговаря за прегледите на програмите и вътреш­
ните оценки, включително за разработването 
на методите за вътрешна оценка, както и за 
планирането и осъществяването на процеса 
на оценяване. 
Раздел ІV – Финансови разпоредби
Член IX – Секретариат
1. Годишният бюджет на Секретариата на 
Здравната мрежа на страните от ЮИЕ ще 
покрива разходите за неговите дейности (вклю­
чително за срещите на Изпълнителния комитет, 
но не за регионалните срещи) и разходите на 
неговия персонал, състоящ се от 4 служители 
(двама технически експерти в областта на 
общественото здравеопазване, един финансов 
служител и един административен асистент). 
Персоналът на Секретариата на Здравната 
мрежа може да се увеличава в зависимост от 
обема на работа и бъдещи развития. 
2. Секретариатът на Здравната мрежа ще 
получава вноски от страните членки в региона 
на ЮИЕ.
3. Предвидената минимална годишна сума 
за работата на Секретариата и срещите на 
Изпълнителния комитет е 202 000 евро. Тази 
сума ще се покрива от годишните вноски от 
всички страни – членки от ЮИЕ. 
4. Сумата, която ще се внася от всяка 
страна  –  членка от ЮИЕ, ще се изчислява 
въз основа на методологията, разработена за 
вноските за Съвета за регионално сътрудни­
чество, съгласно която страните – членки от 
ЮИЕ, са категоризирани в 4 групи в съот­
ветствие с нивото на техния брутен вътрешен 
продукт. Вноските за всяка страна са посочени 
в приложение № 4 към този Меморандум за 
разбирателство.
5. Финансовите вноски за Секретариата 
на Здравната мрежа ще се изплащат от всяка 
страна – членка от ЮИЕ, в началото на всяка 
година и не по-късно от 1 април.